Arion

Arion ir meža kailgliemežu dzimtas (Arionidae) ģints. Lielākā daļa ģints sugu sastopamas Ibērijas pussalā.

Šīs ģints indivīdiem vienas sugas ietvaros var būt atšķirīga krāsa, tāpēc sugas ārēji vienu no otras ir grūti atšķirt. Katra gliemeža individuālo krāsu ietekmē arī tā diēta. Ar kuģiem veicot starptautiskus augu vai sēņu pārvadājumus, ģints gliemeži bieži nokļūst ārpus savā dabiskā areāla, kļūstot par invazīvām sugām.

Sugas 
Ģintij pieder aptuveni 40 sugas, kuras izdala četrās apakšģintīs. Vairākas sugas sastopamas arī Latvijā — joslainais kailgliemezis (Arion ater), dzeltensvītras kailgliemezis (Arion fasciatus), dārza kailgliemezis (Arion hortensis), rūsganais kailgliemezis (Arion subfuscus). 

Atsevišķu sugu sastopamība Latvijā ir iespējama — lielā kailgliemeža, dārzeņu kailgliemeža (Arion distinctus), mazā kailgliemeža (Arion intermedius), Spānijas kailgliemeža (Arion lusitanicus), sidrabpelēkā kailgliemeža (Arion silvaticus). 

Dažas no ģints sugām ir:       
 Lielais kailgliemezis (Arion ater)
 Joslainais kailgliemezis (Arion circumscriptus)
 Dārzeņu kailgliemezis (Arion distinctus)
 Dzeltensvītras kailgliemezis (Arion fasciatus)
 Arion flagellus
 Dārza kailgliemezis (Arion hortensis)
 Mazais kailgliemezis (Arion intermedius)
 Spānijas kailgliemezis (Arion lusitanicus)
 Arion obesoductus
 Arion occultus
 Arion owenii
 Sarknanais kailgliemezis (Arion rufus)
 Sidrabpelēkais kailgliemezis (Arion silvaticus)
 Arion simrothi
 Rūsganais kailgliemezis (Arion subfuscus)
 Arion transsylvanus
 Spānijas kailgliemezis (Arion vulgaris)

Atsauces 

Gliemeži